न्यायमूर्ति मिश्रा ने कहा, “मैं लोगों को इतिहास से नहीं, बल्कि उनकी गतिविधियों और परिप्रेक्ष्य से जज करता हूं।” इससे पहले उन्होंने कहा, “मैं कहना चाहता हूं कि मुझे बोलने की अनुमति दीजिए, जिससे मैं अपने तरीके से बोल सकूं।” निवर्तमान मुख्य न्यायाधीश ने कहा कि वह बार एसोसिएशन के कर्जदार हैं और वह यहां से पूरी संतुष्टि के साथ विदा ले रहे हैं। उन्होंने आगे कहा कि सोसायटी बच्चे की दूसरी मां होती है। उन्होंने कॉलेजियम सिस्टम की भी तारीफ की और कहा कि इससे सुप्रीम कोर्ट ‘सुप्रीम’ बना हुआ है। उन्होंने यह भी कहा कि सच्चाई का कोई रंग नहीं होता। इस अवसर पर अगले मुख्य न्यायाधीश रंजन गोगोई ने न्यायमूर्ति मिश्रा के दृष्टिकोण एवं उनके फैसले की तारीफ भी की।